CELEX: 32005R0219
Language: el
Date: 2005-02-10
Title: Κανονισμός (ΕΚ) αριθ. 219/2005 της Επιτροπής, της 10ης Φεβρουαρίου 2005, για την τροποποίηση του κανονισμού (ΕΚ) αριθ. 919/94 περί λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου, σχετικά με τις οργανώσεις παραγωγών μπανάνας

11.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 39/9
            
         
      ΚΑΝΟΝΙΣΜΌΣ (ΕΚ) αριθ. 219/2005 ΤΗΣ ΕΠΙΤΡΟΠΉΣ
   
   της 10ης Φεβρουαρίου 2005
   για την τροποποίηση του κανονισμού (ΕΚ) αριθ. 919/94 περί λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου, σχετικά με τις οργανώσεις παραγωγών μπανάνας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 919/94 της Επιτροπής (2) καθόρισε, κυρίως, τους όρους αναγνώρισης των οργανώσεων παραγωγών και, στο παράρτημα Ι, καθόρισε ειδικότερα τον ελάχιστο εμπορεύσιμο όγκο παραγωγής και τον ελάχιστο αριθμό των παραγωγών το οποίο οι οργανώσεις πρέπει να αιτιολογούν.
            
         
               (2)
            
            
               Πρέπει να καθοριστεί ο ελάχιστος εμπορεύσιμος όγκος παραγωγής και ο ελάχιστος αριθμός παραγωγών που εφαρμόζεται στις οργανώσεις παραγωγών της Κύπρου.
            
         
               (3)
            
            
               Για τη διασφάλιση των οικονομικών αποστολών που ανατέθηκαν στις οργανώσεις παραγωγών σε θέματα παραγωγής και εμπορίας, την αύξηση των εσόδων εμπορίας και τη συμβολή σε καλύτερη διαχείριση του τομέα, πρέπει να δημιουργηθούν ενότητες σημαντικότερου μεγέθους και γι’ αυτό, να καθοριστούν τα ανώτατα όρια όσον αφορά τον αριθμό των μελών και τον εμπορεύσιμο όγκο παραγωγής για την Κύπρο σε επίπεδα υψηλά σε σχέση με την παραγωγή μπανανών σε αυτή την περιοχή παραγωγής.
            
         
               (4)
            
            
               Πρέπει συνεπώς να τροποποιηθεί ο κανονισμός (ΕΚ) αριθ. 919/94.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με την επιτροπή διαχείρισης της μπανάνας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 919/94 αντικαθίσταται από το κείμενο που εμφαίνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 47 της 25.2.1993, σ. 1· κανονισμός όπως τροποποιήθηκε τελευταία από την πράξη προσχώρησης του 2003.
   
      (2)  ΕΕ L 106 της 27.4.1994, σ. 6· κανονισμός όπως τροποποιήθηκε τελευταία από τον κανονισμό (ΕΚ) αριθ. 1042/2002 (ΕΕ L 157 της 15.6.2002, σ. 43).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            
                        Περιφέρεια παραγωγής της Κοινότητας
                     
                     
                        Ελάχιστος αριθμός μελών
                     
                     
                        Ελάχιστος όγκος εμπορεύσιμης παραγωγής μπανανών (σε τόνους καθαρού βάρους)
                     
                  
                        Ελλάδα (Κρήτη και Λακωνία)
                     
                     
                        4
                     
                     
                        40
                     
                  
                        Ισπανία (Κανάριοι Νήσοι)
                     
                     
                        100
                     
                     
                        30 000
                     
                  
                        Γαλλία:
                     
                     
                        —
                     
                     
                        —
                     
                  
                        
                                    —
                                 
                                 
                                    Γουαδελούπη
                                 
                              
                     
                        100
                     
                     
                        30 000
                     
                  
                        
                                    —
                                 
                                 
                                    Μαρτινίκα
                                 
                              
                     
                        100
                     
                     
                        30 000
                     
                  
                        Κύπρος
                     
                     
                        125
                     
                     
                        5 000
                     
                  
                        Πορτογαλία (Μαδέρα, Αζόρες και Algarve)
                     
                     
                        5
                     
                     
                        10»